CELEX: 62021CN0453
Language: fi
Date: 2021-07-21 00:00:00
Title: Asia C-453/21: Ennakkoratkaisupyyntö, jonka Bundesarbeitsgericht (Saksa) on esittänyt 21.7.2021 – X-FAB Dresden GmbH & Co. KG v. FC

6.12.2021   
            
            
               FI
            
            
               Euroopan unionin virallinen lehti
            
            
               C 490/16
            
         
      Ennakkoratkaisupyyntö, jonka Bundesarbeitsgericht (Saksa) on esittänyt 21.7.2021 – X-FAB Dresden GmbH & Co. KG v. FC
      (Asia C-453/21)
      (2021/C 490/16)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesarbeitsgericht
      
         Pääasian asianosaiset
      
      
         Revision-menettelyn valittaja: X-FAB Dresden GmbH & Co. KG
      
         Revision-menettelyn vastapuoli: FC
      
         Ennakkoratkaisukysymykset
      
      
                  1)
               
               
                  Onko asetuksen (EU) 2016/679 (1) 38 artiklan 3 kohdan toista virkettä tulkittava siten, että se on esteenä nyt käsiteltävässä asiassa kyseessä oleville liittovaltion tietosuojalain (Bundesdatenschutzgesetz) 38 §:n 1 ja 2 momentin, luettuina yhdessä kyseisen lain 6 §:n 4 momentin ensimmäisen virkkeen kanssa, kaltaisille kansallisille säännöksille, joiden mukaan se, että rekisterinpitäjä, joka on tietosuojavastaavan työnantaja, erottaa tietosuojavastaavan, liittyy niissä mainittuihin edellytyksiin riippumatta siitä, tapahtuuko erottaminen sen vuoksi, että tietosuojavastaava on hoitanut tehtäviään?
                  Jos ensimmäiseen kysymykseen vastataan myöntävästi:
               
            
                  2)
               
               
                  Onko yleisen tietosuoja-asetuksen 38 artiklan 3 kohdan toinen virke esteenä tällaisille kansallisille säännöksille myös silloin, kun tietosuojavastaavan nimittäminen ei ole pakollista yleisen tietosuoja-asetuksen 37 artiklan 1 kohdan vaan se on sitä ainoastaan jäsenvaltion lainsäädännön nojalla?
                  Jos ensimmäiseen kysymykseen vastataan myöntävästi:
               
            
                  3)
               
               
                  Perustuuko yleisen tietosuoja-asetuksen 38 artiklan 3 kohdan toinen virke riittävään oikeusperustaan etenkin siltä osin kuin se koskee tietosuojavastaavia, jotka ovat työsuhteessa rekisterinpitäjään?
                  Jos ensimmäiseen kysymykseen vastataan kieltävästi:
               
            
                  4)
               
               
                  Onko kyseessä yleisen tietosuoja-asetuksen 38 artiklan 6 kohdan toisessa virkkeessä tarkoitettu eturistiriita, jos tietosuojavastaava toimii samanaikaisesti rekisterinpitäjässä perustetun yritysneuvoston puheenjohtajana? Edellyttääkö se, että kyseessä katsotaan olevan tällainen eturistiriita, erityistä tehtävänantoa yritysneuvoston sisällä?
               
            
         (1)  Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27.4.2016 annettu Euroopan parlamentin ja neuvoston asetus (EU) 2016/679 (yleinen tietosuoja-asetus) (EUVL 2016, L 119, s. 1).